LOŠA USPOMENA

KRAVATINA PRIČA

Odmarala sam se na vješalici od dugog poslovnog dana kada je u sobu odjednom utrčao moj vlasnik. Bilo je očito da je u žurbi jer me samo zgrabio i odjurio do automobila. Pokušavao me neprestano i bezuspješno zavezati. Zatim smo ušli u crkvu. Tu sam već bila, ali pred oltarom, a ne u klupi.

Poslije smo ušli u veliku salu prepunu ljudi i hrane. Svi su uživali, pjevali i družili se. Odjednom su se svi okupili oko meni nepoznatog čovjeka. Bila sam zabrinuta jer su svi plakali i zazivali pomoć. U djeliću sekunde sam se našla na stolu, gledajući strop i slušajući zvuk sirene. Napokon me netko stavio u torbu i tada sam čula detalje priče.

Mladoženjinom djedu je pozlilo što je svih šokiralo i rastužilo. Ništa nisam vidjela ni čula do dolaska kući. Premjestili su me na najvišu policu.

 Od tada me nitko nije posjetio. Očito me smatraju lošom uspomenom.

 Antea Frlan